Icelandic Food and Cookery er bók sem gefur sannkallað bragð af Íslandi en í henni er að finna hefðbundnar og nútímalegar íslenskar uppskriftir , yfirlit um ... Icelandic Food and Cookery er bók sem gefur sannkallað bragð af Íslandi en í henni er að finna hefðbundnar og nútímalegar íslenskar uppskriftir , yfirlit um sögu matargerðar á Íslandi , matartengdar sagnir og fróðleik . Bókin hefst á sögulegum inngangi um íslenskan mat og eldamennsku allt frá landnámi til nýja norræna eldhússins . Fjallað er um hefðbundinn íslenskan hátíðamat og matarhefðir tengdar ákveðnum dögum í sérstökum kafla en meginefni bókarinnar er uppskriftir að algengum íslenskum réttum , einskonar ferðalag um íslenskan heimilismat 20. aldar . Flestar uppskriftirnar eru úr fjölskyldu höfundar eða gömlum matreiðslubókum og tímaritum en einnig eru þar vinsælar nýlegar uppskriftir . Hverri uppskrift fylgja upplýsingar um sögu og uppruna réttarins , matartengdar fjölskyldusögur eða annar skemmtilegur fróðleikur sem á einn eða annan hátt setur réttinn í samhengi og vekur upp tilfinningu fyrir íslenskri matseld og menningu og hvernig hún hefur þróast og breyst . Skoða nánari lýsingu Upplýsingar eru birtar með fyrirvara um breytingar og villur . Upplýsingar á síðu söluaðila gilda .